**Κριτήρια επιλογής των φοιτητών, οι οποίοι θα πραγματοποιήσουν την πρακτική τους άσκηση στο πλαίσιο του Υποέργου 4 «Χρηματοδοτήσεις για την Πρακτική Άσκηση των Τμημάτων του πρώην ΤΕΙ ΣΤΕΡΕΑΣ ΕΛΛΑΔΑΣ», της Πράξης «Πρακτική Άσκηση Τριτοβάθμιας Εκπαίδευσης του Εθνικού και Καποδιστριακού Πανεπιστημίου Αθηνών», με κωδικό ΟΠΣ (MIS) 5032778:**

|  |  |
| --- | --- |
| **ΚΡΙΤΗΡΙΑ** | **ΜΟΡΙΑ** |
| **1.Α. Eπίδοσης – Μέσος Όρος Βαθμολογίας (50%)**Μέσος όρος **Y** βαθμολογίας μαθημάτων που έχει παρακολουθήσει µε επιτυχία ο φοιτητής / η φοιτήτρια | **Y \* 5**  Παράδειγμα10 x 5=505 x 5=25Μέγιστη Βαθμολογία Κριτηρίου: 50Ελάχιστη Βαθμολογία Κριτηρίου: 25 |
|  **1.Β. Eπίδοσης – Τυπικό Εξάμηνο (15%)** Τυπικό εξάμηνο στο οποίο βρίσκεται ο φοιτητής / η φοιτήτρια | **Τυπικό Η’ (8ο) εξάμηνο ⇨ 15****Θ’ (9ο) εξάμηνο ⇨ 10****Ι’ (10ο) εξάμηνο ⇨ 5****11ο και μεγαλύτερο εξάμηνο ⇨ 0** Μέγιστη Βαθμολογία Κριτηρίου: 15 |
| **1.Γ. Eπίδοσης – Υπολειπόμενα Μαθήματα (15%)** Μαθήματα που οφείλει ο φοιτητής / η φοιτήτρια | **0 μαθήματα ⇨ 15****1-2 μαθήματα ⇨ 10****3-4 μαθήματα ⇨ 5****5 και ανωτέρω μαθήματα ⇨ 0** Μέγιστη Βαθμολογία Κριτηρίου: 15 |
| **2. Κοινωνικά (20%)****Μέλος πολύτεκνης ή τρίτεκνης ή μονογονεϊκής οικογένειας ή ορφανός ή προβλημάτων υγείας του ιδίου.** | **Πολύτεκνη οικογένεια ⇨ 20****Τρίτεκνη οικογένεια ⇨ 15****Ορφανός από 1 γονέα ⇨ 15****Ορφανός από 2 γονείς ⇨ 20****Μονογονεϊκή οικογένεια ⇨ 20****Αναπηρία με ποσοστό τουλάχιστον 50% ή παθήσεις που αναφέρονται στο παράρτημα της υπ’ αρ. Φ.151/17897/Β6/2014 (Β΄ 358) κοινής υπουργικής απόφασης, όπως εκάστοτε ισχύει ⇨ 20**Μέγιστη Βαθμολογία Κριτηρίου: 20 |
| ΣΥΝΟΛΟ ΜΟΡΙΩΝ | **100** |

**Σε περίπτωση ισοβαθμίας, προηγείται ο φοιτητής/φοιτήτρια με το μεγαλύτερο αριθμό μορίων στο πρώτο (1Α, 1Β και 1Γ) κριτήριο.**

**Σε περίπτωση εκ νέου ισοβαθμίας, προηγείται ο φοιτητής/φοιτήτρια με το μεγαλύτερο αριθμό μορίων στο δεύτερο κριτήριο.**

**Σε περίπτωση εκ νέου ισοβαθμίας, πραγματοποιείται κλήρωση.**

Η αξιολόγηση, η επιλογή των ασκούμενων και η τοποθέτηση τους σε θέσεις πρακτικής άσκησης πραγματοποιείται από την Επιτροπή Πρακτικής Άσκησης, σύμφωνα με τα ανωτέρω κριτήρια.

**Διαδικασία ενστάσεων που μπορούν να ασκήσουν οι φοιτητές για την ένταξη της πρακτικής τους άσκησης στο Υποέργο 4 της Πράξης «Πρακτική Άσκηση Τριτοβάθμιας Εκπαίδευσης του ΕΚΠΑ» (MIS 5032778):**

1. Η Επιτροπή Πρακτικής Άσκησης κάθε προγράμματος σπουδών συντάσσει τον «ΠΡΟΣΩΡΙΝΟ ΠΙΝΑΚΑ ΕΠΙΛΟΓΗΣ ΠΡΑΚΤΙΚΗΣ ΑΣΚΗΣΗΣ ΦΟΙΤΗΤΩΝ», τον οποίο αποστέλλει για ανάρτηση στην ιστοσελίδα του Γραφείου Πρακτικής Άσκησης, που υποστηρίζει τα πέντε προγράμματα σπουδών του πρώην ΤΕΙ Στερεάς Ελλάδας. Ο πίνακας συνοδεύεται από αιτιολόγηση που βασίζεται στα κριτήρια επιλογής κάθε προγράμματος σπουδών, όπως αυτά εκάστοτε ισχύουν. Στη σχετική ιστοσελίδα πρέπει να αναφέρεται η ημερομηνία ανάρτησης του πίνακα.
2. Οι φοιτητές/τριες μπορούν να υποβάλουν «ΕΝΣΤΑΣΗ» εντός πέντε (5) εργάσιμων ημερών από την ημερομηνία ανάρτησης του ΠΡΟΣΩΡΙΝΟΥ ΠΙΝΑΚΑ ΕΠΙΛΟΓΗΣ ΠΡΑΚΤΙΚΗΣ ΑΣΚΗΣΗΣ. Η ένσταση θα υποβάλλεται με γραπτή αίτηση του φοιτητή στη Γραμματεία που υποστηρίζει το αντίστοιχο πρόγραμμα σπουδών, όπου θα λαμβάνει αριθμό πρωτοκόλλου και στη συνέχεια θα κοινοποιείται, με μέριμνα της Γραμματείας, στην Επιτροπή Ενστάσεων Πρακτικής Άσκησης του αντίστοιχου προγράμματος σπουδών.
3. Εάν παρέλθει άπρακτη η προθεσμία των ενστάσεων ή αφού ληφθούν υπόψη τυχόν ενστάσεις από την ΕΠΙΤΡΟΠΗ ΕΝΣΤΑΣΕΩΝ, ο «ΤΕΛΙΚΟΣ ΠΙΝΑΚΑΣ ΕΠΙΛΟΓΗΣ ΠΡΑΚΤΙΚΗΣ ΑΣΚΗΣΗΣ», συνοδευόμενος από τα πρακτικά των επιτροπών, αποστέλλεται προς έγκριση στο Συμβούλιο Ένταξης.
4. Μετά την έγκριση του Συμβουλίου Ένταξης, η Επιτροπή Πρακτικής Άσκησης κάθε προγράμματος σπουδών αποστέλλει τον τελικό πίνακα προς ανάρτηση στην ιστοσελίδα του Γραφείου Πρακτικής Άσκησης.
5. Όταν ο/η φοιτητής/τρια δεν αποδέχεται ή ακυρώνει τη συμμετοχή του στην διαδικασία (με γραπτή ενυπόγραφη δήλωση προς τη Γραμματεία που υποστηρίζει το Πρόγραμμα Σπουδών) θα επιλέγεται ο/η επιλαχών/ουσα φοιτητής/τρια με βάση τη σειρά κατάταξης στον ΤΕΛΙΚΟ ΠΙΝΑΚΑ ΕΠΙΛΟΓΗΣ ΠΡΑΚΤΙΚΗΣ ΑΣΚΗΣΗΣ. Η ένταξη της πρακτικής άσκησης του επιλαχόντα φοιτητή στην Πράξη, θα επικυρώνεται με σχετική απόφαση του Συμβουλίου Ένταξης.
6. Το περιεχόμενο των προς ανάρτηση πινάκων (προσωρινών ή τελικών) πρέπει να είναι εναρμονισμένο με τις εκάστοτε ισχύουσες διατάξεις και οδηγίες για θέματα προστασίας προσωπικών δεδομένων των φοιτητών. Ειδικότερα οι πίνακες δεν θα αναγράφουν άλλα στοιχεία ταυτοποίησης του φοιτητή, πλην του αριθμού μητρώου, παρ’ εκτός εάν υπάρξει μελλοντικά σχετική οδηγία που απαιτεί την ανάρτηση διαφορετικών στοιχείων ταυτοποίησης.
7. Η παρούσα διαδικασία ενστάσεων και τα κριτήρια επιλογής κάθε προγράμματος σπουδών αναρτώνται στην ιστοσελίδα του Γραφείου Πρακτικής Άσκησης, στην ιστοσελίδα του Συμβουλίου Ένταξης και στις ιστοσελίδες των αντίστοιχων προγραμμάτων σπουδών (εάν τηρούνται διακριτές ιστοσελίδες). Οι προσωρινοί και τελικοί πίνακες αναρτώνται στην ιστοσελίδα του Γραφείου Πρακτικής Άσκησης. Σύνδεσμος (link) προς τη σελίδα ανάρτησης των πινάκων παρέχεται και στις ιστοσελίδες του Συμβουλίου Ένταξης και των αντίστοιχων προγραμμάτων σπουδών (εάν τηρούνται).